הרוקי מורקמי

הַרוּקי מוּרַקַמי (ביפנית: 村上 春樹; נולד ב-12 בינואר 1949) הוא סופר ומתרגם יפני. ספריו תורגמו ליותר מחמישים שפות והיו לרבי מכר ביפן וברחבי העולם. עבודתו זכתה להוקרה בעולם בדמות פרסים ספרותיים בינלאומיים כגון פרס הפנטזיה העולמי, פרס פרנץ קפקא ופרס ירושלים.

בין יצירותיו הבולטות ניתן למנות את "יער נורווגי", "קורות הציפור המכנית", "קפקא על החוף", "1Q84" ו"הרג קומנדטורה". נוסף על יצירתו הספרותית המקורית, מורקמי תרגם מאנגלית ליפנית ספרים מאת קארבר, סלינג'ר ועוד. הפרוזה שלו לא התקבלה על ידי הממסד הספרותי ביפן בתחילת דרכו, ונחשבה כ'לא יפנית' בסגנונה השוטף וכמושפעת יתר על המידה מתרבות המערב ומתרבות אמריקאית בפרט. מורקמי שאב השראה מכתיבתם של סופרים מערביים שונים, החל מצ'נדלר וקורט וונגוט וכלה בבראוטיגן ופרנץ קפקא, וסגנונו מתקשר לספרות הפוסטמודרנית. סיפוריו זכו להערכה על צורתם המגיעה מן הריאליזם הפנטסטי ומשלבת יסודות של רומן פיקרסקי, יחד עם מאפיינים רומנטיים וסוריאליסטיים. כתיבתו מאופיינת בהומור דק, למרות המימד המלנכולי של המספרים בספריו שמציגים מוטיבים קיומיים כמו בדידות, ניכור, אדישות וניתוק בתוך הפוסט-מודרניות של החברה הקפיטליסטית. מורקמי נחשב לאחד הסופרים היפניים הפופולריים והמוערכים ביותר, והוא מזה מספר שנים מועמד מוביל לזכייה בפרס נובל לספרות.

ביוגרפיה
מורקמי נולד בקיוטו ב-1949, אך את רוב נעוריו בילה בעיר קובה. אביו היה בן לנזיר בודהיסטי, אמו הייתה בתו של סוחר מאוסקה. שניהם לימדו ספרות יפנית. מורקמי הושפע עוד מילדותו מהתרבות המערבית, ובמיוחד מהמוזיקה ומהספרות, והשפעה זו ניכרת בספריו. בשנת 1968 החל את לימודי התיאטרון באוניברסיטת ואסדה שבטוקיו, שם פגש את אשתו יוקו, איתה התחתן בשנת 1971. את לימודיו סיים רק לאחר חמש שנים (ולא לאחר ארבע, כנהוג ביפן) ואת תוארו קיבל בשנת 1975. בשנת 1974 פתח מועדון ג'אז בשם Peter Cat (פטר חתול), שאותו ניהל עד 1982.

לאחר שמכר את מועדון הג'אז שלו התרכז מורקמי בכתיבה. בכדי לאזן את שעות הישיבה הרבות שהקדיש לכתיבה הוא החל לרוץ בזמנו הפנוי, ועקב כך הפסיק לעשן. ברבות השנים השתתף בתחרויות מרתון, ביניהן מרתון ניו יורק, וכן אולטרה מרתון וטריאתלון. בשנת 2007 פרסם ספר על חוויותיו כאצן בשם על מה אני מדבר כשאני מדבר על ריצה, הלקוח משם ספרו של ריימונד קארבר על מה אנחנו מדברים כשאנחנו מדברים על אהבה.

הוא תרגם ליפנית את התפסן בשדה השיפון של סלינג'ר וכמה מיצירותיהם של ריימונד צ'נדלר וריימונד קארבר.

ספרו הראשון, שמע את הרוח שרה, פורסם בשנת 1979, וזכה בפרס ספרותי לכישרונות צעירים. במהלך השנים פרסם מורקמי עשרות ספרי סיפורת, ספרי עיון וכן תרגומים שונים, בעיקר מספרות אמריקאית החביבה עליו במיוחד - דבר הנלמד היטב מקריאה בספריו. לשיא פרסומו הגיע בשנת 1987, כאשר פרסם את הספר יער נורווגי (שקרוי כך בעקבות שיר של הביטלס בעל אותו שם מתוך האלבום Rubber Soul). הספר נמכר ביותר מ-3 מיליון עותקים. בשנת 1991 קיבצה ההוצאה היפנית קודנשה את כל ספריו מהעשור הראשון של כתיבתו בהוצאה של 8 כרכים.

בשנים 2015–2017 מיאקו קוואקמי ערכה איתו מספר ראיונות שבסופו של דבר פורסמו בספר "הרוקי מורקמי: ראיון ארוך, ארוך".

ב 13 באפריל 2023 יצא לאור ספרו החדש The City and Its Uncertain Walls בשפה היפנית.

 סגנונו 
על סגנונו ניתן ללמוד מתוך דרך תיאורו את אחת הדמויות בספרו קורות הציפור המכנית:

לעיתים קרובות מבדילים אותו מסופרים יפנים אחרים בשל השפעות התרבות המערבית על כתיבתו. ספרות יפנית לעיתים קרובות שמה דגש על שפה יפה, אשר הופכת את החיבור לנוקשה ובלום, ואילו שפתו של מורקמי שוטפת יותר.

ניתן למצוא הקבלות בין יצירותיו לספריהם של טומיהיקו מורימי וניל גיימן.

ביבליוגרפיה
ספריו
+מקורתרגוםכותרתשנהכותרתהערות風の歌を聴け
Kaze no uta o kike1979שמע את הרוח שרה פורסם באנגלית בשם Hear the Wind Sing בשנת 1987 ושוב בשנת 2015.1973年のピンボール
1973-nen no pinbōru1980פינבול, 1973 פורסם באנגלית בשם Pinball, 1973 בשנת 1985 ושוב בשנת 2015.羊をめぐる冒険
Hitsuji o meguru bōken1982מרדף הכבשה(כתר ספרים, 2004), תרגמה מיפנית: עינת קופר世界の終りとハードボイルド・ワンダーランド
Sekai no owari to Hādo-boirudo Wandārando1985ארץ פלאות קשוחה וסוף העולם(כתר ספרים, 2008), תרגמה מאנגלית: עידית שוררノルウェイの森
Noruwei no mori1987יער נורווגי(כתר ספרים, 2000), תרגם מיפנית: דורון ב. כהן. הספר עובד לסרט בשם זההダンス・ダンス・ダンス
Dansu dansu dansu1988לרקוד לרקוד לרקוד הוצאת כתר, 2010, תרגמה מאנגלית: כרמית גיא国境の南、太陽の西
Kokkyō no minami, taiyō no nishi1992דרומית לגבול, מערבית לשמש (מחברות לספרות, 1999), תרגם מאנגלית: יונתן פרידמןねじまき鳥クロニクル
Nejimaki-dori kuronikuru1994–1995קורות הציפור המכנית(כנרת זמורה-ביתן, 2005), תרגם מאנגלית: יונתן פרידמןスプートニクの恋人
Supūtoniku no koibito1999ספוטניק אהובתי(כתר ספרים, 2005), תרגמה מיפנית: עינת קופר海辺のカフカ
Umibe no Kafuka2002קפקא על החוף(כתר ספרים, 2007), תרגמה מיפנית: עינת קופרアフターダーク
Afutā dāku2004אחרי החשכה מיפנית: מיקי בול, הוצאת כתר, כנרת זמורה-ביתן, 20091Q84
Ichi-kyū-hachi-yon2009–20101Q84מיפנית: עינת קופר. הוצאת כתר, 2011 (ספרים 1 - 2), 2012 (ספר שלישי).色彩を持たない多崎つくると、彼の巡礼の年
Shikisai o motanai Tazaki Tsukuru to, kare no junrei no toshi2013צקורו טזאקי חסר הצבע ושנות העלייה לרגל שלומיפנית: עינת קופר. הוצאת כתר, 2015騎士団長殺し
Kishidanchō-goroshi2017הרג קומנדטורהמאנגלית: שאול לוין. כנרת זמורה-ביתן, 2020街とその不確かな壁
Machi to sono futashika na kabe2023The City and Its Uncertain Walls טרם תורגם, צפוי לצאת באנגלית בנובמבר 2024職業としての小説家
Shokugyō to shite no shōsetsuka2015סופֵר כמקצועמיפנית: עינת קופר, כנרת, זמורה, 2024

 אוספי סיפורים קצרים 
 הפיל נעלם, תרגמו מאנגלית: רינה וגדעון ברוך, עם עובד (1999): קובץ ובו שבעה-עשר סיפורים קצרים, שהאלמנט הבולט בהם הוא השילוב בין הריאליזם לבין אירועים סוריאליסטיים, ספק מאגיים.
ריקוד האדמה, (כתר ספרים, 2008): קובץ ובו שישה סיפורים קצרים, תרגמה מיפנית: מיכל דליות־בול.
ערבה עיוורת, עלמה נמה, מיפנית: עינת קופר. כתר הוצאה לאור בשיתוף זמורה ביתן, 2009
גברים ללא נשים, תרגום: שאול לוין. כנרת זמורה ביתן, 2021
גוף ראשון יחיד , יצא לאור באנגלית בשנת 2021.

 נובלות 
שינה, הוצאת כנרת זמורה ביתן, 2011
המתקפה על המאפייה, 2013
הספרייה המוזרה, מיפנית: עינת קופר. הוצאת זמורה ביתן, 2015
ממוזער|250px|הרוקי מורקמי מקבל את פרס ירושלים לשנת 2009 מידי ראש עיריית ירושלים, ניר ברקת

 מאמרים 
"הליכה לקובה",  תרגום מיפנית והערות: דורון ב. כהן, גרנטה 2 (2015), עמ' 195-183

ספרי עיון
 אנדרגראונד, (כתר ספרים, 2002): בו פרסם את ראיונותיו עם קורבנות התקפת הגז ברכבת התחתית בטוקיו על ידי כת אום שינריקיו ועם חברים בכת.
 על מה אני מדבר כשאני מדבר על ריצה, מיפנית: עינת קופר. הוצאת כתר, 2010

לקריאה נוספת
 דורון ב. כהן, יש לך משהו לקרוא? ביקורות ומאמרים על ספרים וסופרים, הוצאת כרמל, 2003, הפרק "החיפוש אחר הנעדר - ראיון עם הרוקי מורקמי", עמ' 90-70
 הרוקי מורקמי, סופר כמקצוע, כנרת, זמורה, 2024.


קישורים חיצוניים




 Hanami Web - Haruki Murakami
 נעמה כרמי, התבגרות או השלמה עם המוות, על הספר "יער נורווגי"
 , על ספרו "ערבה עיוורת, עלמה נמה"
 האתר הרשמי של הסופר
 עצה לסופרים מתחילים
 יאיר שכטר, אדמה משגעת, נענע 10, 31 במרץ 2008









מכּתביו:





על ספריו:













אריק גלסנר, על 1Q84, של הרוקי מורקמי, באתר מבקר חופשי, 14 בנובמבר 2011



 עבי קלדרון ולאה מזור, שיחות על מוזיקה בין הסופר הַרוּקי מוּרַקַמי והמנצח סג'י אוזאווה

הערות שוליים

קטגוריה:בוגרי אוניברסיטת ואסדה
קטגוריה:זוכי פרס ירושלים
קטגוריה:יפנים שהופיעו ברשימת טיים 100
קטגוריה:מתרגמים
קטגוריה:סגל אוניברסיטאות ומכללות בארצות הברית
קטגוריה:סגל אוניברסיטת פרינסטון
קטגוריה:סופרים יפנים
קטגוריה:רצי אולטרה מרתון
קטגוריה:יפנים שנולדו ב-1949